open-index/open-wikipedia-markdown huggingface dataset:
Μάριος Χριστοδούλου

Ο **Μάριος Χριστοδούλου** είναι Κύπριος προπονητής ποδοσφαίρου, πρώην ποδοσφαιριστής, που αγωνιζόταν στη θέση του μέσου.

## Καριέρα

Ο Μάριος Χριστοδούλου ξεκίνησε την καριέρα του από την ΑΕΛ. Στη συνέχεια αγωνίστηκε κατά σειρά στους Ηρακλή Θεσσαλονίκης, Άρης Θεσσαλονίκης, ΑΕΛ Λεμεσού, Ακράτητο Άνω Λιοσίων, Νέα Σαλαμίνα Αμμοχώστου, ΑΠΟΠ Κινύρα Πέγειας, ΑΠΕΠ Πιτσιλιάς , Ερμή Αραδίππου, Νίκο & Σωκράτη Ερήμης  και ΑΕΖ Ζακακίου. Στην ΑΕΖ άρχισε και την προπονητική του καριέρα (παίχτης-προπονητής) την περίοδο 2011-2012.

Από το 1996 έως το 2003 ήταν διεθνής με την Εθνική Κύπρου.

## Παραπομπές


## Πηγές

* 

Κατηγορία:Κύπριοι ποδοσφαιριστές
Κατηγορία:Κύπριοι προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές ΑΠΟΠ Κινύρα Πέγειας
Κατηγορία:Ποδοσφαιριστές ΑΠΕΠ Πιτσιλιάς
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Νίκου & Σωκράτη Ερήμης
Κατηγορία:Ποδοσφαιριστές Α.Ε. Ζακακίου
Κατηγορία:Προπονητές ποδοσφαίρου ΑΕΖ Ζακακίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
2961 Κατσουραχάμα

Ο **Κατσουραχάμα (Katsurahama)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1982 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του από τη διάσημη ομώνυμη ακτή (πλαζ) του Νομού Κότσι της νότιας Ιαπωνίας.

## Φυσικά χαρακτηριστικά
Τα κυρίως φυσικά χαρακτηριστικά του Κατσουραχάμα είναι άγνωστα. Ο Κατσουραχάμα περιστρέφεται γύρω από τον εαυτό του μία φορά κάθε 2 ώρες και 56 λεπτά, μία πολύ ταχεία περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κατσουραχαμα
Τσαρλς Σάβαριν

Ο **Τσαρλς Άντζελο Σάβαριν** (αγγλικά: *Charles Angelo Savarin*, γενν. το 1943) είναι πολιτικός από τη Δομινίκα, πρόεδρος της χώρας από τις 2 Οκτωβρίου 2013 έως τις 2 Οκτωβρίου 2023. Μέλος του Εργατικού Κόμματος της Δομινίκας, έχει υπηρετήσει ως μη εκλεγμένος βουλευτής και επί μισό αιώνα ως υπάλληλος στο Δημόσιο.

## Βιογραφία
Ανέπτυξε συνδικαλιστική δράση και διπλωματική δραστηριότητα. Στην κυβέρνηση του Ρούσβελτ Σκέριτ ήταν υπουργός Εθνικής Ασφαλείας,αρμόδιος για τη Μετανάστευση, την Εργασία και τις Δημόσιες Υπηρεσίες..
Εξελέγη από το Κοινοβούλιο με 19 ψήφους, στις 30 Σεπτεμβρίου 2013. Διαδέχτηκε τον Ίλιουντ Ουίλιαμς, ο οποίος είχε αναλάβει πρόεδρος το 2012 για να ολοκληρώσει τη θητεία του ασθενούντος Νίκολας Λίβερπουλ. Η αντιπολίτευση δεν έλαβαν μέρος στην ψηφοφορία και ζήτησαν από το Σάβαριν να αποσύρει την υποψηφιότητά του.

Ανέλαβε επίσημα καθήκοντα στις 2 Οκτωβρίου 2013.

## Παραπομπές


Κατηγορία:Πρόεδροι της Δομινίκας
Ισμαέλ Μπα

Ο **Ισμαήλ Μπα** είναι Σενεγαλέζος ποδοσφαιριστής που αγωνιζόταν στη θέση του μέσου.

## Καριέρα
Ο Ισμαήλ Μπα αγωνίστηκε κατά σειρά στις Α.Ο. Skoda Ξάνθη, Άρη Θεσσαλονίκης, Α.Ο. Skoda Ξάνθη, ΑΕΚ Λάρνακας, Ομόνοια Λευκωσίας, ΑΕΠ Πάφου και Ατρόμητο Γεροσκήπου.

Το 1997 και το 2000 ήταν διεθνής με την Εθνική Σενεγάλης.

## Παραπομπές


## Πηγές

* 
* Ισμαήλ Μπα

Κατηγορία:Σενεγαλέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές ΑΕΠ Πάφου
Κατηγορία:Ποδοσφαιριστές Ατρόμητου Γεροσκήπου
Κατηγορία:Ποδοσφαιριστές Εθνικής Σενεγάλης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Ουμάρ Τατάμ Λι

Ο **Ουμάρ Τατάμ Λι** (Oumar Tatam Ly, 28 Νοεμβρίου 1963) είναι πολιτικός του Μάλι , ο οποίος χρημάτισε πρωθυπουργός της χώρας από τις 5 Σεπτεμβρίου 2013 ως τις 5 Απριλίου 2014. Είναι ο πρώτος  πρωθυπουργός έπειτα από τον πόλεμο στο Βόρειο Μάλι. Προηγουμένως υπηρέτησε ως σύμβουλος της Κεντρικής Τράπεζας των Χωρών της Δυτικής Αφρικής.

Ο Σεΐχ Ουμαρά Ντιαρά ήταν ο πρώτος υπουργός Συμφιλίωσης.

## Βιογραφία
Ο Τατάμ Λι γεννήθηκε στο Παρίσι. Είναι πτυχιούχος του πανεπιστημίου του Πάνθεου-Σορβόνης και της Οικονομικής Σχολής ESSEC .

### Πρωθυπουργία
Διορίστηκε πρωθυπουργός του Μάλι τον Σεπτέμβριο του 2013 από τον νεοεκλεγέντα πρόεδρο Ιμπραΐμ Μπουμπακάρ Κεϊτά.
Παραιτήθηκε στις 5 Απριλίου 2014 και τον αντικατέστησε στην πρωθυπουργία ο Μουσά Μαρά.

## Παραπομπές


Κατηγορία:Πρωθυπουργοί του Μάλι
Αμινατά Τουρέ

Η **Αμινατά Τουρέ** (Aminata Touré, γενν. στις 12 Οκτωβρίου 1962) είναι πολιτικός από τη Σενεγάλη και υπηρέτησε ως πρωθυπουργός από την 1η Σεπτεμβρίου 2013 ως τις 4 Ιουλίου 2014. Είναι η δεύτερη γυναίκα πρωθυπουργός στην ιστορία της Σενεγάλης μετά τη Μάμε Μαντιόρ Μπογιέ και υπηρέτησε ως υπουργός Δικαιοσύνης από το 2012 ως το 2013, μέχρι την ανακοίνωση του πρωθυπουργικού διορισμού της από την ίδια,. Υποσχέθηκε να συνεχίσει την πολιτική της ανάπτυξης με σκοπό να βελτιωθεί το βιοτικό επίπεδο των πολιτών της χώρας της. Στον Τύπο αναφέρεται με το ψευδώνυμο "Σιδηρά Κυρία". Έχει αγωνιστεί για τα δικαιώματα των γυναικών.

## Πρώτα χρόνια
Στα νιάτα της έπαιξε ποδόσφαιρο στην ομάδα Dakar Gazelles. Εργάστηκε επί πενταετία στο Ταμείο των Ηνωμένων Εθνών για τον Πληθυσμό

Ως υπουργός Δικαιοσύνης εργάστηκε για την καταπολέμηση της διαφθοράς.

## Πρωθυπουργός
Μετά το διορισμό της στην πρωθυπουργία, διόρισε το Σιντικί Καμπά ως αντικαταστάτη της στο υπουργείο Δικαιοσύνης, ο οποίος έτυχε κριτικής, εξαιτίας των προσπαθειών του να αποποινικοποιήσει την ομοφυλοφιλία. Η κυβέρνησή της επικρίθηκε επίσης από φεμινίστριες, καθώς αποτελείται από 4 γυναίκες και 28 άντρες.

Μετά την ήττα της στις τοπικές εκλογές στο Ντακάρ, τον Ιούνιο του 2014, η Τουρέ παραιτήθηκε και τον Ιούλιο της ίδιας χρονιάς αντικαταστάθηκε από τον Μοχάμεντ Ντιόν.
## Πολιτική άποψη
Τον Μάρτιο του 2025, η Aminata Touré μίλησε κατά του φράγκου CFA στην Αφρική.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Σενεγάλης
Κατηγορία:Γυναίκες Πρωθυπουργοί
Πέρινθος (αποσαφήνιση)

Με το όνομα **Πέρινθος** είναι γνωστές οι:

*Πέρινθος, ελληνική αποικία της Σάμου στην Προποντίδα. Αργότερα ονομάστηκε Ηράκλεια. Σήμερα στη θέση της βρίσκεται η τουρκική πόλη Μαρμαρά Ερεγλίσι (Marmara Ereğlisi)
*Πέρινθος Κιλκίς, σύγχρονη κοινότητα του δήμου Γαλλικού του Νομού Κιλκίς
Αθανάσιος Σταυρούδης

Ο **Αθανάσιος Σταυρούδης** ήταν σημαντικός Έλληνας Μακεδονομάχος από την Μπάλτζα (Μελισσοχώρι) Θεσσαλονίκης.

## Βιογραφικά στοιχεία
Ο Αθανάσιος Σταυρούδης γεννήθηκε το 1873 στην Μπάλτζα (Μελισσοχώρι) Θεσσαλονίκης. Εντάχθηκε από πολύ νωρίς στη Άμυνα του Μακεδονικού Αγώνα και ως πρόκριτος της κωμόπολης, υπήρξε ένα από τα βασικά στελέχη της *Εθνικής Επιτροπής [[Μελισσοχώρι Θεσσαλονίκης|Μπάλτζας]]*. Η αποστολή του ήταν να ενημερώνει το Κέντρο Άμυνας Θεσσαλονίκης για τις κινήσεις των Βουλγαρικών ένοπλων ομάδων και των Οθωμανικών στρατιωτικών αποσπασμάτων. Πολλές φορές ανέλαβε ένοπλη δράση με την *Πολιτοφυλακή της [[Μελισσοχώρι Θεσσαλονίκης|Μπάλτζας]]* προκειμένου να αντιμετωπίσει επιθέσεις Βουλγάρων κομιτατζήδων στην κωμόπολη. Το Νοέμβριο του 1908, και ενώ το νέο καθεστώς των Νεοτούρκων είχε εξαπολύσει διωγμούς κατά των Ελλήνων κατέφυγε στο Κέντρο Άμυνας Θεσσαλονίκης, και από 'κεί φυγαδεύτηκε στην Αθήνα, μαζί με το συνεργάτη του Σταύρο Μπαρέτη, από την Μπαλάφτσα (Κολχικό), όπου ήρθε σε επαφή με το εκεί Μακεδονικό Κομιτάτο.  Το 1912 ο Θεμιστοκλής Σοφούλης ήλθε σε επαφή με το Μακεδονικό Κομιτάτο Αθηνών προκειμένου να ζητήσει βοήθεια γιατί η κατάσταση στη Σάμο είχε πάρει επικίνδυνη τροπή. Ο φιλότουρκος ηγεμόνας του νησιού, Ανδρέας Κοπάσης, είχε εγκαταστήσει Οθωμανική φρουρά στο νησί και οι Έλληνες διώκονταν. Οι σκοποί του Μακεδονικού Κομιτάτου Αθηνών, καθώς και του Θ. Σοφούλη και των Σαμίων συνέπιπταν, αφού όλοι προσπαθούσαν για την απελευθέρωση των πατρίδων τους από τον Οθωμανικό ζυγό. Έτσι, αναπτύχθηκε μία συνεργασία και ο Αθανάσιος Σταυρούδης συναντήθηκε με τον Σταύρο Μπαρέτη και το Θ. Σοφούλη, προκειμένου να οργανώσουν τη δολοφονία του ηγεμόνα Ανδρέα Κοπάση. Ο Αθανάσιος Σταυρούδης προσποιούμενος τον καπνέμπορο, μετέβη το Φεβρουάριο του 1912 στη Σάμο με τον Σταύρο Μπαρέτη και εκεί, εκπόνησε το σχέδιο της δολοφονίας, ερχόμενος σε επαφή με τοπικούς παράγοντες. Στη συνέχεια επέστρεψε με πλοιάριο στην Αθήνα, λίγο πριν την εκτέλεση του Ανδρέα Κοπάση από το Σταύρο Μπαρέτη. Συμμετείχε στους Βαλκανικούς Πολέμους και διακρίθηκε στη Μάχη του Κιλκίς το 1913. Κατά τον Α΄ Παγκόσμιο Πόλεμο τοποθετήθηκε ως πράκτορας στο Γαλλικό στρατό, ώστε να διερευνά θέματα που σχετίζονται με τα Ελληνικά συμφέροντα. Τιμήθηκε με μετάλλια για την προσφορά του στο Μακεδονικό Αγώνα και τους Βαλκανικούς Πολέμους, ενώ για την προσφορά του στην υπόθεση της Σάμου ανεγέρθηκε προτομή του στον κήπο του Λιμένα Βαθέος.

## Παραπομπές


Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Κατηγορία:Ιστορία της Σάμου
Κατηγορία:Μακεδόνες
Πέρινθος

Η **Πέρινθος** (μετά το 297 μ.Χ. γνωστή με το όνομα **Ηράκλεια**) ήταν αρχαία ελληνική πόλη, αποικία της Σάμου, που είχε ιδρυθεί το 599 π.Χ. και βρισκόταν στην Ανατολική Θράκη, στη Θάλασσα του Μαρμαρά, δηλαδή στην Ευρωπαϊκή πλευρά, κοντά στη σημερινή πόλη Μαρμαρά Ερέγλισι (τουρκ. *Marmara Ereğlisi*).

## Ιστορία
Ο Στέφανος ο Βυζάντιος αναφέρει ότι την Πέρινθον έκτισε ο Πέρινθος από την Επίδαυρο που συστρατεύθηκε με τον Ορέστη, αλλά θεωρείται πιο αξιόπιστη η μαρτυρία του Ευσεβίου και αυτή του Συγγέλου οι οποίοι ανάγουν την ίδρυσή της ως αποικία της Σάμου στο πρώτο έτος της τεσσαρακοστής πέμπτης Ολυμπιάδας (600 π.Χ.). Ο Πλούταρχος, αναφερόμενος στην καταστροφή των Γεωμόρων στη Σάμο, ανέφερε και αυτός ότι οι Περίνθιοι ήταν άποικοι των Σαμίων: *«Μεγαρείς Περινθίοις επεστράτευσαν, αποίκοις ούσι Σαμίων.»* Ο Σκύμνος ο Χίος ανέφερε ότι μετά την χερσόνησο στην Προποντίδα βρίσκεται η αποικία των Σαμίων Πέρινθος: *«Μετά δε την χερρόνησον εν Προποντίδι, Θράκη πάροικος και σαμίων αποικία Περινθος εστί...»*. 

Η Πέρινθος λόγω της θέσης της και κυρίως του λιμένα που διέθετε στον Ελλήσποντο, υπήρξε διαχρονικά πλούσια και σημαντική πόλη. Τον 5ο π.Χ. αιώνα υπήρξε σύμμαχος με την Αθήνα και αντιτάχθηκε στον βασιλιά της Μακεδονίας Φίλιππο, ο οποίος το 341 π.Χ.την πολιόρκησε, όπως και το Βυζάντιο. Επί ρωμαϊκής εποχής συνεχίστηκε η ανάπτυξή της και αυτό φαίνεται από το αμφιθέατρό της που ήταν από τα μεγαλύτερα. Έχουν διασωθεί από την αρχαία πόλη αρκετά ερείπια, ψηφιδωτά δάπεδα και έχουν βρεθεί νομίσματα και επιγραφές της εποχής του Μ. Αλεξάνδρου και Λυσίμαχου. Η Πέρινθος το 297 μετονομάστηκε σε **Ηράκλεια Πέρινθος** όταν αυτοκράτορας της Ρώμης ήταν ο Διοκλητιανός, ο οποίος άλλαξε το σύστημα των επαρχιών της αυτοκρατορίας και την κατέστησε διοικητικό κέντρο της περιοχής. Κατά τον 7ο και 8ο αιώνα ήταν συχνός στόχος επιθέσεων Αβάρων και Βουλγάρων.

## Παραπομπές


## Πηγές

* 

## Εξωτερικοί σύνδεσμοι
* Η αρχαία πόλη Πέρινθος στην Ανατολική Θράκη
* Μητρόπολη Ηράκλειας και Ραιδεστού
* Επιγραφές από την Ηράκλεια της Ανατολικής Θράκης
Κατηγορία:Αρχαίες ελληνικές αποικίες
Διεθνής Ομοσπονδία Χειροσφαίρισης

Η **Διεθνής Ομοσπονδία Χειροσφαίρισης** (αγγλικά: *International Handball Federation*, IHF) είναι το διοικητικό και ελεγκτικό σώμα για το άθλημα του χάντμπολ παγκοσμίως.

## Ιστορία
Η Διεθνής Ομοσπονδία Χειροσφαίρισης ιδρύθηκε στις 11 Ιουλίου 1946 στην Κοπεγχάγη της Δανίας από εκπροσώπους 8 εθνικών ομοσπονδιών. Τα ιδρυτικά μέλη της είναι η Δανία, η Φινλανδία, η Γαλλία, η Νορβηγία, η Ολλανδία και η Πολωνία, Ο πρώτος πρόεδρος της IHF ήταν ο Γκόστα Μπιόρκ από τη Σουηδία. Ο Μπιόρκ αντικαταστάθηκε το 1950 από τον Χανς Μπάουμαν από την Ελβετία.

Το 1954 διεξήχθη το πρώτο Παγκόσμιο Πρωτάθλημα Χειροσφαίρισης Ανδρών υπό την αιγίδα της IHF στη Σουηδία, με τη συμμετοχή 6 εθνικών ομάδων. Το 1957 διεξήχθη το πρώτο Παγκόσμιο Πρωτάθλημα Χειροσφαίρισης Γυναικών της IHF, στη Γιουγκοσλαβία με τη συμμετοχή 9 εθνικών ομάδων. Η χειροσφαίριση παρουσιάστηκε για πρώτη φορά στους Ολυμπιακούς Αγώνες στο Μόναχο το 1972 (τουρνουά ανδρών) και στο Μόντρεαλ το 1976 (τουρνουά γυναικών).

## Συνομοσπονδίες
Οι πέντε ηπειρωτικές ομοσπονδίες είναι οι εξής:

* Ασιατική Ομοσπονδία Χειροσφαίρισης
* Αφρικανική Ομοσπονδία Χειροσφαίρισης
* Παναμερικανική Ομοσπονδία Χειροσφαίρισης
* Ομοσπονδία Χειροσφαίρισης Ωκεανίας
* Ευρωπαϊκή Ομοσπονδία Χειροσφαίρισης

## Διοργανώσεις
Ακολουθούν οι διοργανώσεις της ομοσπονδίας:

**Διοργανώσεις Ανδρών**

* Σε επίπεδο εθνικών ομάδων
** Παγκόσμιο Πρωτάθλημα
** Πρωτάθλημα Αναδυόμενων Εθνών
* Διασυλλογικές
** Σούπερ Γκλόουμπ

**Διοργανώσεις Γυναικών**

* Παγκόσμιο Πρωτάθλημα

**Διοργανώσεις Τμημάτων Υποδομής**

* Άνδρες
** Παγκόσμιο Πρωτάθλημα Νέων
** Παγκόσμιο Πρωτάθλημα Παίδων
* Γυναίκες
** Παγκόσμιο Πρωτάθλημα Νεανίδων
** Παγκόσμιο Πρωτάθλημα Κορασίδων

**Χειροσφαίριση άμμου**

* Άνδρες
** Παγκόσμιο Πρωτάθλημα
* Γυναίκες
** Παγκόσμιο Πρωτάθλημα

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Διεθνείς αθλητικές ομοσπονδίες
Κατηγορία:Χειροσφαίριση
Κατηγορία:Βασιλεία (Ελβετία)
Μαχφιρούζ Χατιτζέ Σουλτάνα

Η **Μαχφιρούζ Χατιτζέ Σουλτάν** (Οθ. Τούρκικα:ماهفيروز هاتيس سلطان) (Τούρκικα: *Mahfiruz Hatice Sultan*, 1590 -1614- 26 Οκτωβρίου 1620) ήταν η πρώτη σύζυγος του σουλτάνου Αχμέτ Α΄ της και η μητέρα του σουλτάνου Οσμάν Β΄ Οθωμανικής Αυτοκρατορίας.

## Καταγωγή
Υπάρχουν δύο εκδοχές σχετικά με την προέλευση της:
* Σύμφωνα με κάποιες πηγές ήταν Σερβικής καταγωγής και ονομαζόταν Ευδοξία.
* Ήταν συγγενής της Μαχιντεβράν Σουλτάν, συζύγου του Σουλεϊμάν Α΄, και αρχικά ονομαζόταν Χατιτζέ και παντρεύτηκε τον Αχμέτ Α΄ το 1603 από μια συγγενή της, την Σερβαζάντ Χατούν και από τη μητέρα του Αχμέτ Α΄, Χαντάν Σουλτάν.
*Ήταν ανιψιά της Χαλιμέ Σουλτάν, μητέρας του Μουσταφά Α΄ και συγγενής της Σατσμπαγλί Σουλτάν, μίας από τις συζύγους του Ιμπραήμ Α΄ (γιος του Αχμέτ Α΄). Ήταν επίσης συγγενής της Σεμσιρουχσάρ Χατούν, που ήταν σύζυγος του Μουράτ Γ΄. Ο Μουράτ Γ΄ ήταν γιος του Σελίμ Β΄ και της Νουρμπανού Σουλτάν. 

## Ζωή
[left|thumb|Ο γιος της Μαχφιρούζ Χατιτζέ Σουλτάν, [Οσμάν Β΄]]
Η Μαχφιρούζ ήταν η πρώτη από τις τρεις συζύγους του Σουλτάνου Αχμέτ Α΄. Μαζί του είχε κάνει δυο παιδιά, τον Οσμάν Β΄ και τον Ηγεμόνα Μπεγιαζίτ. Μόλις γεννήθηκε ο Οσμάν, ο Αχμέτ έγινε ο νεότερος σουλτάνος που έγινε πατέρας (ήταν 14 ετών) και ο Οσμάν έγινε ο πρώτος πρωτότοκος πρίγκιπας που γεννήθηκε στην Κωνσταντινούπολη. 

Είχε την υποστήριξη της Σαφιγιέ Σουλτάν που την πάντρεψε με τον Αχμέτ, της Σερβαζάντ Χατούν που ήταν θεία της και της Χαντάν Σουλτάν που ήταν μητέρα του Αχμέτ. Ο Σουλτάνος Αχμέτ Α΄ συνέχισε να βλέπει την Μαχφιρούζ παρά την τεράστια ζήλια της άλλης συζύγου του Κιοσέμ Σουλτάν.

## Παιδιά
* Οσμάν Β΄ (1604-1622)
* Χατιτζέ Σουλτάν (1608-1610)
* Χανζαντέ Σουλτάν (1609-1650)
* Ηγεμόνας Μπεγιαζίτ (1612-1635)
* Ηγεμόνας Χουσεϊν (1613-1617)

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* History of the Ottoman Empire and Modern Turkey, Stanford Jay Shaw, Cambridge University Press, p. 191
* The only other thing we know about her isthat her name was probably Mahfiruz.16 That she was Greek and taught Osman Latin, Greek, and Italian are products of the ... 146, refers to her as Hadice Mahfiruz, yet his source is not clear. 
* Semiramis: Sultan'ın gözünden şenlik 2005, p. 27: "Osman II's mother the Serbian Evdoksiya known as Mahfiruz Sultan,"
* Hadice Mah-firuz (1590- 1620) con Osman II (1618- 1622). Ahmed I ebbe solo tre donne: Hadice Mah-firuz, da cui ebbe quattro figli (Osman, Bayezìd, Sùleyman e Hù- seyn); 
* HATİCE MÂHFİRÛZE VALİDE SULTAN (1590-1620)Hatîce Mâhfirûze Vâlide Sultan, İkinci Osman'ın annesidir. Sultan İkinci Osman Han, Sultan Birinci Ahmed Han'ın oğlu olup, 3 Kasım 1604 tarihinde Mâhfirûze Sultandan dünyaya geldi218. 

Κατηγορία:Οθωμανοί
Ιλ ντε Σαιντ

Το αρχιπέλαγος **Ιλ ντε Σαιντ** (γαλλικά: *Îles des Saintes* δηλαδή «Νησιά των Αγίων»), επίσης γνωστό και ως Λε Σαιντ (Les Saintes), είναι ένα μικρό αρχιπέλαγος της γαλλικής υπερπόντιας περιοχής της Γουαδελούπης. Το αρχιπέλαγος βρίσκεται νότια του νησιού Μπας-Τερ, δυτικά της Μαρί-Γκαλάντ και βόρεια της Δομινίκας. Έχει έκταση 12,8 τ.χλμ. και πληθυσμό 3.418 κατοίκους (2008). Κυριότερος οικισμός του αρχιπελάγους είναι το Φοντ-ντυ-Κυρέ. Τα κυριότερα νησιά του αρχιπέλαγος Ιλ ντε Σαιντ είναι το Τερ-ντε-Μπα και το Τερ-ντε-Ο.

Ιλ ντε Σαιντ
Transavia

Η **Transavia Airlines C.V**, γνωστή ως **Transavia**, είναι ολλανδική αεροπορική εταιρία χαμηλού κόστους, η οποία λειτουργεί ως ανεξάρτητο μέλος της Air France-KLM.

Η κύρια βάση της είναι στο Διεθνές Αεροδρόμιο Σκίπχολ, ενώ τα διεθνή αεροδρόμια του Αϊντχόβεν και του Ρότερνταμ αποτελούν τις δευτερεύουσες βάσεις της εταιρίας. Στη Γαλλία το Διεθνές Αεροδρόμιο Ορλύ είναι η κύρια βάση της θυγατρικής της εταιρίας Transavia France.

Η **Transavia **λειτουργεί προγραμματισμένες πτήσεις αλλά και πτήσεις τύπου τσάρτερ προς 88 προορισμούς. Τα κεντρικά γραφεία της εταιρίας βρίσκονται στο κτίριο TransPort, στο Διεθνές Αεροδρόμιο Σκίπχολ του Άμστερνταμ.

## Ιστορία
Τα πρώτα νέα σχετικά με την ίδρυση νέας εταιρίας τσάρτερ στην Ολλανδία, μετά τη MartinAir άρχισαν να διαδίδονται την άνοιξη του 1966. Τότε, ο John Block, παλιό μέλος της ΜartinAir στην Ολλανδία ήθελε να αναλάβει το εγχείρημα. Η άδεια δόθηκε στις 14 Νοεμβρίου του 1966 και δύο μέρες μετά ξεκίνησαν οι πρώτες εμπορικές πτήσεις.

Τα γραφεία της εταιρίας βρίσκονταν στο παλιό Αεροδρόπιο Σχίπχολ. Δέκα χρόνια μετά την ίδρυση της εταιρίας, η Transavia είχε καταφέρει να κερδίσει το 45% της αγοράς στις διακοπές στην Ολλανδία και να γίνει ο κύριος ανταγωνιστής της MartinAir. To 1986 το διακριτικό άλλαξε από Transavia Holland σε Transavia Airlines. Από τις 26 Οκτωβρίου του 1986, η Transavia ξεκίνησε καθημερινές πτήσεις από το Άμστερνταμ στο Αεροδρόμιο Γκάτγουικ του Λονδίνου.

Το 1991, το 80% των μετοχών της εταιρίας πωλήθηκαν στην KLM. To 1998 η Transavia έγινε η πρώτη ξένη αεροπορική εταιρία που πραγματοποίησε εγχώριες πτήσεις στην Ελλάδα. Το 2003 η KLM αγόρασε και το εναπομείναν 20% των μετοχών της Transavia, έχοντας πια ολόκληρο το 100% των μετοχών της εταιρίας.

Στις αρχές του 2000, η Transavia ήταν ακόμα εταιρία charter με θυγατρική την Basiq Air. Για να δυναμώσει την εικόνα της, οι δύο εταιρίες συνενώθηκαν υπό το όνομα transavia.com στην 1 Ιανουαρίου 2005.

Η Transavia έχει μια ακόμα εταιρία στη Γαλλία, την Transavia France η οποία έχει βάση το Διεθνές Αεροδρόμιο Ορλύ στο Παρίσι. Η Transavia France κάνει πτήσεις χρησιμοποιώντας 10 Boeing 737-800

## Στόλος

### Σημερινός στόλος
Από τον Δεκέμβριο του 2013, ο στόλος της Transavia αποτελείται από τα παρακάτω αεροσκάφη. Όλα είναι εξοπλισμένα με winglets. 

Airbus A320neo 
6

Airbus A321neo
7

### Υπηρεσίες κατά την πτήση
Η Transavia προσφέρει την υπηρεσία "Buy on Board" πουλώντας φαγητά και ποτά κατά την πτήση.

### Πολιτική αποσκευών
Ξεκινώντας από τις 5 Απριλίου 2011, η Transavia εισήγαγε καταβολή τέλους για αποσκευές. Επίσης, οι κανόνες για τις αποσκευές άλλαξαν και το μέγιστο επιτρεπόμενο βάρος για χειραποσκευή αυξήθηκε από 5kg σε 10kg.
## Παραπομπές
.

Κατηγορία:Ολλανδικές αεροπορικές εταιρίες
NO

Η συντομογραφία λατινικών & ελληνικών χαρακτήρων **NO** ή **No** ή **.no** και **Νο** ή **νο** μπορεί να αναφέρεται:

## Γεωγραφικοί προσδιορισμοί
*Στη Νορβηγία χώρα της Ευρώπης, κατά ISO 3166-2.
**Ως .no στον top-level domain κωδικό για τη Νορβηγία στο Διαδίκτυο.
*Στη Νέα Ορλεάνη, πόλη των ΗΠΑ.

## Θετικές Επιστήμες
*Στο Νομπέλιο, χημικό στοιχείο ως **No**.
* Στο οξείδιο του δισθενούς αζώτου με χημικό τύπο ΝΟ.
*Στον Διακόπτη, στην κατάσταση *Normally open*.
*Στον Γραίγο, παλαιά συντομογραφία ως **NO**, North-East από το Nord-Ost.

## Άλλες χρήσεις
*Στη Νορβηγική γλώσσα, ως **no**, κατά ISO 639-1.
*Στο Νο, ιαπωνικό θέατρο.
Προύνος η ακανθώδης

Η ***Προύνος η ακανθώδης*** (***Prunus spinosa***), **ακανθόπρουνος** ή **τσαπουρνιά** είναι είδος του γένους των προυνών, της υποοικογένιας Αμυγδαλοειδών (Amygdaloeideae), της οικογένειας των Ροδοειδών (Rosaceae). Συναντάται στην Ελλάδα με τα ονόματα  *μαμουσιά* (στην Αρκαδία), ή *τσαμπουρνιά* (στη Δωρίδα και τη Μακεδονία), *μπαμπίνκα* (στην Πέλλα) ενώ υπάρχει και παλιά αναφορά για *γκοριτσιά* ή *γκορτσιά* (στην  Αργολίδα). Βρίσκεται στην Ευρώπη, στη Δυτική Ασία και στη Βορειοδυτική Αφρική.

Πρόσφατα έχει ευδοκιμήσει και στη Νέα Ζηλανδία και τις Ανατολικές ακτές της Βόρειας Αμερικής. Από το φυτό αυτό θεωρείται από ορισμένους ότι, από διασταύρωση με φυσικό τρόπο με την *προύνη την κερασιόκαρπο* (Prunus cerasifera) προήλθε η δαμασκηνιά, υπόθεση που όμως έχει αμφισβητηθεί.

## Περιγραφή
Η τσαπουρνιά είναι μεγάλος φυλλοβόλος θάμνος ή μικρό δέντρο. Φτάνει σε ύψος έως 5 μέτρα. Έχει σκούρο φλοιό και πυκνά σκληρά και αγκαθωτά κλαδιά. Τα φύλλα του είναι ωοειδή με λεπτή οδοντωτή περίμετρο. Ανθίζει πριν το φύλλωμα την άνοιξη και είναι ερμαφρόδιτο. Οι καρποί του, τα τσάπουρνα είναι σφαιροειδή με μαύρο, μπλε και μοβ χρώμα. Η συγκομιδή γίνεται από τα μέσα Οκτωβρίου έως τέλη Νοεμβρίου. Η γεύση των τσάπουρνων είναι έντονα στυφή και ξινή.

## Χρήσεις

Η τσαπουρνιά έχει ευρεία χρήση, καθώς χρησιμοποιούνται όλα τα μέρη της: τα φύλλα, τα άνθη, ο φλοιός και οι καρποί. Έχει θεραπευτικές ιδιότητες. Τα τσάπουρνα έχουν Βιταμίνη C, ανθοκυανίνη και αντιοξειδωτικές ιδιότητες. Η κατανάλωση των τσάπουρνων παρέχει προστασία από καρκίνο. Οι καρποί χρησιμοποιούνται και αποξηραμένοι. Μπορούν να παρασκευαστούν:

* αφέψημα από αποξηραμένα μέρη του φυτού ή τους καρπούς για την καταπολέμηση της γρίπης, του πυρετού, της καταρροής και του πονόλαιμου
* αφέψημα από τα αποξηραμένα άνθη (ή και τα αποξηραμένα τσάπουρνα) για την καταπολέμηση της διάρροιας, της δυσεντερίας και της γαστρεντερίτιδας
* σιρόπι από τα τσάπουρνα για την καταπολέμηση της γρίπης
* χυμός φρέσκων ή αποξηραμένων τσάπουρνων για την αντιμετώπιση ερεθισμών στο στόμα καθώς και προβλημάτων στα ούλα
* λικέρ
* μαρμελάδα

## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Προύμνη
Κατηγορία:Δέντρα
Κατηγορία:Θάμνοι
Κατηγορία:Φαρμακευτικά φυτά
Κατηγορία:Μεσογειακή χλωρίδα
Κατηγορία:Δρύπες
Κατηγορία:Ελληνική χλωρίδα
Κατηγορία:Οπωροφόρα δέντρα
NI

Η συντομογραφία λατινικών & ελληνικών χαρακτήρων **NI** ή **Ni** ή **.ni** και **Νι** ή **νι** μπορεί να αναφέρεται:

## Γεωγραφικοί προσδιορισμοί
*Στη Νικαράγουα χώρα της κεντρικής Αμερικής, κατά ISO 3166-2.
**Ως .ni στον top-level domain κωδικό για τη Νικαράγουα στο Διαδίκτυο.
*Στο νησί Νόρφολκ (Norfolk Island ), νησί στον Ειρηνικό Ωκεανό 
*Στο Βόρειο Νησί (Νέα Ζηλανδία).
*Στη Βόρεια Ιρλανδία, χώρα του Ηνωμένου Βασιλείου

## Θετικές Επιστήμες
*Στο Νικέλιο, χημικό στοιχείο ως **Ni**.

## Στην ελληνική γλώσσα

*Στο Νι, γράμμα του ελληνικού αλφαβήτου.
Ηρακλής Σερρών

Ο **Ηρακλής Σερρών** μπορεί να αναφέρεται σε διαφορετικά λήμματα που αφορούν τον αθλητισμό.

* Γ.Σ. Ηρακλής Σερρών, ιστορικό αθλητικό σωματείο που ιδρύθηκε την περίοδο του μεσοπολέμου, το οποίο συγχωνεύτηκε και διαλύθηκε το 1964.
* Π.Σ. Ηρακλής Σερρών, αθλητικό σωματείο το οποίο ιδρύθηκε το 1987 και υφίσταται μέχρι και σήμερα.
* Α.Ο. Ηρακλής Σερρών, αθλητικό σωματείο τάε κβον ντο το οποίο υφίσταται μέχρι και σήμερα.
Αθανάσιος Ξανθόπουλος

Ο **Αθανάσιος Δημητρίου Ξανθόπουλος** (γενν. στις 4 Μαρτίου 1946) είναι Έλληνας πολιτικός, ο οποίος διετέλεσε βουλευτής Χαλκιδικής με το ΠΑΣΟΚ από το 1977 ως το 1989.

## Βιογραφικά στοιχεία
Κατάγεται από τη Νικήτη Χαλκιδικής. Εργάστηκε ως πολιτικός μηχανικός. Εξελέγη για πρώτη φορά βουλευτής Χαλκιδικής με το ΠΑΣΟΚ στις εκλογές του 1977 και επανεξελέγη το 1981 και το 1985.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Χαλκιδικής
Κύπελλο Ελλάδας καλαθοσφαίρισης ανδρών 2013-2014

To **[[Κύπελλο Ελλάδος καλαθοσφαίρισης ανδρών]] 2013–14** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 14 Σεπτεμβρίου 2013 με τους αγώνες της πρώτης φάσης. Η διοργάνωση ολοκληρώθηκε στις 9 Φεβρουαρίου 2014 με τον τελικό. Σε όλους τους γύρους γηπεδούχος ομάδα ήταν η προερχόμενη από την χαμηλότερη κατηγορία. Στο κύπελλο μετείχαν 28 ομάδες, 14 από την Α1 και ισάριθμες από την Α2. Νικητής αναδείχτηκε ο Παναθηναϊκός επικρατώντας στον τελικό που διεξήχθη στο Ηράκλειο Κρήτης του Άρη Θεσσαλονίκης με 90-53.

## Α' Φάση
Στην πρώτη φάση της διοργάνωσης μετείχαν οι 14 ομάδες της Α2. Οι αγώνες διεξήχθησαν στις 14 Σεπτεμβρίου 2013.

## Β' Φάση
### 1η Αγωνιστική
Στη Β' φάση εισήλθαν στη διοργάνωση οι οκτώ ομάδες της Α1 που βρέθηκαν κάτω από την 6η θέση στην Α1 της προηγούμενης περιόδου, καθώς και οι δύο ομάδες που προβιβάστηκαν από την Α2. Οι αγώνες διεξήχθησαν στις 21 Σεπτεμβρίου 2013.

### 2η αγωνιστική
Οι αγώνες διεξήχθησαν στις 28 Σεπτεμβρίου 2013.

### 3η αγωνιστική
Οι αγώνες διεξήχθησαν στις 5 και 6 Οκτωβρίου 2013.

## Προημιτελικοί
Στην προημιτελική φάση εισήλθαν στη διοργάνωση οι έξι πρώτες ομάδες της Α1 2012-13. Οι αγώνες διεξήχθησαν στις 8, 9 και 10 Οκτωβρίου 2013.

## Ημιτελικοί
Διεξάγονται στις 23 Δεκεμβρίου και 22 Δεκεμβρίου 2013 αντίστοιχα.

## Τελικός

## Πηγές
*Ελληνική Ομοσπονδία Καλαθοσφαίρισης



2014
Κυπελλο Ελλαδος Ανδρων
Κυπελλο Ελλαδος Ανδρων
Κύπελλο Ελλάδος καλαθοσφαίρισης γυναικών 2013-2014

To **[[Κύπελλο Ελλάδος καλαθοσφαίρισης γυναικών]]** 2013-2014, είναι το 19ο κατά σειρά και το 15ο που η τελική του φάση γίνεται σε μορφή "Final Four". Ξεκίνησε στις 22 Σεπτεμβρίου 2013 με τους αγώνες της πρώτης φάσης και ολοκληρώθηκε στις 16 Μαρτίου 2014 με τον τελικό. Το *φάιναλ φορ* του Κυπέλλου Ελλάδας φιλοξενήθηκε στην Κω. Κυπελλούχος αναδείχθηκε η ομάδα των Σουρμένων-Ελληνικού επικρατώντας στον τελικό με 57-55 του Παναθηναϊκού.

## Α' φάση

Οι αγώνες της πρώτης φάσης διεξήχθησαν στις 22 και 29 Σεπτεμβρίου 2013, με τις ομάδες μοιρασμένες σε δύο ομίλους.

### 1η αγωνιστική

### 2η αγωνιστική

## Β' φάση

Οι αγώνες της δεύτερης φάσης διεξήχθησαν στις 6 Οκτωβρίου 2013. Στη φάση αυτή μετείχαν και οι 12 ομάδες της Α1΄. Ανεξάρτητα από την κλήρωση οι ομάδες χαμηλότερης κατηγορίας ήταν γηπεδούχες.

## Γ' φάση - Προημιτελική

Οι αγώνες της προημιτελικής φάσης διεξήχθησαν στις 22 Δεκεμβρίου 2013.

## Τελική φάση

Η τελική φάση (Final Four) διεξήχθη στις 15 και 16 Μαρτίου 2014 στην Κω.

### Ημιτελικοί

### Μικρός Τελικός

### ΤΕΛΙΚΟΣ

## Πηγές
*Ελληνική Ομοσπονδία Καλαθοσφαίρισης



Γυναικων 2013 2014
Κυπελλο Ελλαδος Γυναικων
Κυπελλο Ελλαδος Γυναικων
Τηλεκίνηση

**Τηλεκίνηση** είναι η υποθετική ικανότητα των ανθρώπων να διοχετεύουν, να ελέγχουν και να μετακινούν αντικείμενα η άτομα αποκλειστικά με τη δύναμη του μυαλού τους. Ο παραπάνω όρος έχει χρησιμοποιηθεί σε ταινίες επιστημονικής φαντασίας και σε βιντεοπαιχνίδια. Η τηλεκίνηση ήταν ανέκαθεν ποθητή από πολλούς ανθρώπους. Διάφοροι ισχυρίζονται ότι κατέχουν αυτή την ικανότητα (π.χ. Γιούρι Γκέλλερ). Οι περισσότεροι επιστήμονες δεν αναγνωρίζουν την ύπαρξη τέτοιων ικανοτήτων στον άνθρωπο, και κάποιοι αναπτύσσουν θεωρίες ότι τέτοιες ικανότητες προέρχονται από το υποσυνείδητο. Ως σήμερα δεν έχει αποδειχθεί η τηλεκίνηση σε αντικείμενα της καθημερινής εμπειρίας (μακρόκοσμος).

Κατηγορία:Μεταφυσική
Κατηγορία:Ψυχικές δυνάμεις
Κλεισούρα (Βόρεια Μακεδονία)

Η **Κλεισούρα** (στα ) είναι οικισμός του Δήμου Ντέμιρ Κάπιγια στη Βόρεια Μακεδονία, 42 χιλιόμετρα βόρεια από τη Γευγελή. Κατά την απογραφή του 2002 είχε 3 κατοίκους.
## Πηγές
* Κρατική Υπηρεσία Στατιστικής, Σκόπια, Απογραφή 2002
* Επίσημη ιστοσελίδα του Δήμου Σιδηρών Πυλών .

Κατηγορία:Περιφέρεια Βάρνταρ
Κατηγορία:Χωριά της Βόρειας Μακεδονίας
Κατηγορία:Δήμος Ντέμιρ Κάπιγια
Kill the DJ

To "**Kill the DJ**" είναι ένα τραγούδι από το ένατο άλμπουμ της αμερικάνικης πανκ ροκ μπάντας Green Day, ¡Uno! . Κυκλοφόρησε ως το δεύτερο single του άλμπουμ στις 14 Αυγούστου 2012. Το τραγούδι ηχογραφήθηκε στα Jingletown Studios της Καλιφόρνια. Κυκλοφόρησε από την Reprise Records. To βίντεο κλιπ σκηνοθετήθηκε από τον Samuel Bayer και κυκλοφόρησε στις 4 Σεπτεμβρίου 2012.

Το τραγούδι έχει επηρεαστεί από τη dance μουσική, κάτι που οι Green Day δεν είχαν ξανακάνει, και συγκρίθηκε με τα άλμπουμ των The Clash "Sandinista!" (1980) και "Combat Rock¨" (1982) , καθώς και με την μουσική της μπάντας The Rapture. Το τραγούδι κατάφερε να μπει στα τσάρτς παγκοσμίως και έλαβε μέτριες κριτικές.

## Κομμάτια

** Promotional single **:
# Kill the DJ (Edit)
# Kill the DJ (Album Version)

## Θέσεις στα τσάρτς

## Παραπομπές


Κατηγορία:Τραγούδια των Green Day
Κατηγορία:Τραγούδια του 2012
Κατηγορία:Singles του 2012
Κατηγορία:Singles της Reprise Records
Κατηγορία:Dance-punk τραγούδια
Μυουσία χώρα

Η **Μυουσία χώρα** ήταν παράλια περιοχή της αρχαίας Μικράς Ασίας που κατοικούνταν από τους Μυούσιους. Ήταν το αρχαίο όνομα της παράλιας Καρίας που είναι χτισμένη η αρχαία Μίλητος πριν την εγκατάσταση του αρχαίου φύλλου των Ιώνων.

Σύμφωνα με τον Παυσανία οι Ίωνες όταν διώχτηκαν από την Αχαΐα έφτασαν σε μία παράλια περιοχή της Ασίας που λεγόταν Μυουσία χώρα. Η περιοχή αυτή βρισκόταν στις εκβολές του Μαιάνδρου που σχημάτιζαν ένα κόλπο που έμοιαζε με λίμνη. Ο λόγος ήταν ότι ο ποταμός με τις προσχώσεις του είχε φράξη την είσοδο του κόλπου και ο κόλπος είχε μεταβληθεί σε έλος. Οι Ίωνες κατέλαβαν την Μίλητο την πρωτεύουσα της χώρας εξαναγκάζοντας τους ντόπιους να φύγουν όπου πήραν μαζί τους και τα αγάλματα των θεών τους. Ο Κυάρητος γιος του Κόδρου αναφέρεται πρώτος οικιστής της Μιλήτου από τους Ίωνες εισβολείς. 

## Πηγές
* Παυσανία, Ελλάδος περιήγησις, Αχαϊκά VII.2 , 2.10
* Δρόμοι του Παυσανία, μετάφραση στα νέα ελληνικά

Κατηγορία:Καρία
Θεισόα (αποσαφήνιση)

Με την ονομασία **Θεισόα** είναι γνωστά :

* Θεισόα, νύμφη της ελληνικής μυθολογίας.
* Θεισόα, πόλη της αρχαίας Αρκαδίας.
* Θεισόα, πόλη της αρχαίας Αρκαδίας.
* Θεισόα, χωριό του νομού Ηλείας.
* Κάστρο της Αγίας Ελένης, χτισμένο στον μεσαίωνα στην ακρόπολη της αρχαίας πόλης.
* Θεισόα, είδος πεταλούδας.

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Τσαπουρνιά (αποσαφήνιση)

*Τσαπουρνιά, είδος φυτού.
*Τσαπουρνιά Αχαΐας, ορεινός οικισμός.
*Τσαπουρνιά Εύβοιας, ημιορεινός οικισμός στο βορειανατολικό τμήμα του νησιού.
*Τσαπουρνιά Λάρισας, ορεινός οικισμός του δήμου Ελασσόνος κοντά στο Σαραντάπορο.

Κατηγορία:Αποσαφηνίσεις ελληνικών τοπωνυμίων
Βάλτερ Κραντς

Ο **Βάλτερ Κραντς** (, 23 Νοεμβρίου, 1884, Georgsmarienhütte – 18 Σεπτεμβρίου, 1960, Βόννη) ήταν ένας Γερμανός κλασικός φιλόλογος και ιστορικός της Φιλοσοφίας.

Σπούδασε Κλασική Φιλολογία στο Βερολίνο από το 1903 έως το 1907, με καθηγητές τον Ούλριχ Βιλαμόβιτς, τον Χέρμαν Ντιλς και τον Έντουαρντ Νόρντεν. Έλαβε το διδακτορικό του δίπλωμα το 1910, υπό την επίβλεψη του Ούλριχ Βιλαμόβιτς. Για κάποια χρόνια ήταν δάσκαλος στο Βερολίνο, στο πειραματικό σχολείο του Grunewald. Το 1932, έγινε επίτιμος καθηγητής κλασικών γλωσσών στο Πανεπιστήμιο του Χάλλε. Ανέλαβε την έκδοση του έργου *Die Fragmente die Vorsokratiker* (*Οι Προσωκρατικοί - Οι μαρτυρίες και τα αποσπάσματα*, στην ελληνική έκδοση) του Χέρμαν Ντιλς, από την 5η έκδοση και έπειτα.
Μετά την ανάληψη της εξουσίας από τους Ναζί, βίωσε πολιτικά προβλήματα διότι η σύζυγός του ήταν εβραία. Το 1937 του αφαιρέθηκε η άδεια διδασκαλίας και το 1943, αποδέχτηκε την πρόσκληση του Πανεπιστημίου της Κωνσταντινούπολης, όπου δίδαξε έως το 1950. Από το 1950 έως το 1955 βρέθηκε στο Πανεπιστήμιο της Βόννης, ως επίτιμος καθηγητής Αρχαίας Ιστορίας. Πέθανε το 1960.

## Έργα
* Stasimon. Untersuchungen zu Form und Gehalt der griechischen Tragödie, Verlag Weidman, Berlin 1933.
* Geschichte der griechischen Literatur. Leipzig 1940; 1998. ISBN 3-88059-949-1
* Die griechische Philosophie: Zugleich eine Einführung in die Philosophie überhaupt, Leipzig 1941; 2004 ISBN 3-938484-85-3
* Studien zur antiken Literatur und ihrem Fortwirken. Heidelberg 1967.

## Παραπομπές


## Πηγές
*Gerhard Baader: ''Kranz, Walther''. In: *[[Neue Deutsche Biographie]]* (NDB). Vol. 12, Duncker & Humblot, Berlin 1980, ISBN 3-428-00193-1, p. 674.

Κατηγορία:Γερμανοί φιλόλογοι
Πιότρ Σφιερτσέφσκι

Ο **Πιότρ Γιάροσλαβ Σβιερτσέφσκι**,  (γεννημένος στις 8 Απριλίου 1972 στο Νόβι Σατς) είναι Πολωνός πρώην διεθνής ποδοσφαιριστής.

## Καριέρα

### Ομάδα
Στη διάρκεια της 20χρονης επαγγελματικής του καριέρας, αγωνίστηκε σε ομάδες όπως οι Λεχ Πόζναν, ΓΚΣ Κατοβίτσε, ΑΣ Σαιντ-Ετιέν (Γαλλία), ΣΚ Μπαστιά (Γαλλία), Γκάμπα Οσάκα (Ιαπωνία), Ολιμπίκ Μαρσέιγ (Γαλλία), Μπέρμιγχαμ Σίτι (Αγγλία), Πολόνια Βαρσοβίας και ΛΚΣ Λοντζ.

### Εθνική Ομάδα
Αγωνίστηκε με την Εθνική Πολωνίας, μετρώντας συνολικά 70 συμμετοχές και περιμένοντας ένα τέρμα. Συμμετείχε, επίσης, στους Ολυμπιακούς Αγώνες του 1992, όπου η Πολωνία κατέκτησε το αργυρό μετάλλιο, αλλά και στο Παγκόσμιο Κύπελλο του 2002.

## Στατιστικά Συλλογικής Καριέρας

## Στατιστικά διεθνούς καριέρας

### Διεθνή Γκολ

## Εξωτερικοί Σύνδεσμοι

*Προφίλ παίκτη στο 90minut.pl 

Κατηγορία:Πολωνοί ποδοσφαιριστές
Κατηγορία:Ποδοσφαιριστές ΓΚΣ Κατοβίτσε
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Λεχ Πόζναν
Κατηγορία:Ποδοσφαιριστές ΚΣ Κρακόβια
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Γκάμπα Οσάκα
Κατηγορία:Μέσοι ποδοσφαιριστές
Κατηγορία:Ποδοσφαιριστές Εκστρακλάσα
Κατηγορία:Προπονητές ποδοσφαίρου Μότορ Λούμπλιν
Κατηγορία:Προπονητές ποδοσφαίρου Ζνιτς Προύσκοβ
Κατηγορία:Πολωνοί ποδοσφαιριστές στο εξωτερικό
Ρόμπιν Θικ

Ο Ρόμπιν Θικ (*Robin Charles Thicke*, 10 Μαρτίου 1977) είναι Αμερικανός τραγουδιστής και ηθοποιός. Πατέρας του είναι ο ηθοποιός Alan Thicke και μητέρα του η ηθοποιός Gloria Loring. Ο Θικ έχει συνεργαστεί με δημοφιλείς καλλιτέχνες, όπως η Christina Aguilera, η Nicki Minaj, η Jennifer Hudson, ο Usher και η Mary J. Blige.

## Δισκογραφία

A Beautiful World (2003)

The Evolution of Robin Thicke (2006)

Something Else (2008)

Sex Therapy (2009)

Love After War (2011)

Blurred Lines (2013)''

Paula (2014)

Κατηγορία:Καναδοί τραγουδιστές
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί κινηματογράφου
Θεισόα Ηλείας

:*Για άλλες χρήσεις, δείτε: [[Θεισόα (αποσαφήνιση)]]*

Η **Θεισόα** είναι χωριό της Ηλείας στα νότια του νομού κοντά στην αρχαία πόλη Θεισόα όπου οφείλει και το όνομα του. Βρίσκεται χτισμένο στους πρόποδες του Λύκαιου όρους στα σύνορα των νομών Ηλείας και Αρκαδίας και συνδέεται οδικά με την Μεγαλόπολη και την Ανδρίτσαινα.

## Ιστορικά στοιχεία
Πρώτος οικιστής του χωριού αναφέρεται ο Λάβδας, βυζαντινός άρχοντας που του δόθηκε η περιοχή τιμάριο . Από αυτόν απέκτησε και το πρώτο της όνομα «Λάβδα». Αργότερα οι βυζαντινοί οχύρωσαν την ακρόπολη της αρχαίας πόλης σε κάστρο, το 1200 αναφέρεται γύρω από το κάστρο πλούσια κωμόπολη. Το 1209 την κατέλαβε ο βαρώνος της Καρύταινας Ούγος ντε Μπρυγέρ ο οποίος έχτισε στο κάστρο τον ναό της Αγίας Ελένης όπου πήρε και το όνομα του, Κάστρο της Αγίας Ελένης. Το 1302 οι κάτοικοι της ευρύτερης περιοχής επαναστάτησαν και με την βοήθεια τους κατέλαβε το κάστρο ο Κωνσταντίνος Παλαιολόγος.

Επί ενετοκρατίας αναφέρεται σε απογραφές και κατά την Β΄ τουρκοκρατία στην περιοχή δρούσαν κλεφταρματωλοί, αναφέρεται η οικογένεια Τσιλίκα και ο Αγγελής Λαβδιώτης. Στα τέλη του 18ου αιώνα ο κλεφταρματωλός Τσιλίκας σκότωσε στου Λάβδα έφιππο οθωμανικό απόσπασμα με αποτέλεσμα οι κάτοικοι του να φύγουν για το χωριό Σκάλα Οιχαλίας. Πολλοί από αυτούς αργότερα επέστρεψαν στο χωριό.

Στην επανάσταση του 1821 οι Λαβδαίοι πήραν μέρος στις Μάχες του Λάλα, στην Μάχη του Αλφειού και αλλού. Τον Μάρτιο του 1821 στην περιοχή έγινε η Μάχη του Αγίου Αθανασίου που έληξε με νίκη των Ελλήνων.

## Διοικητική ιστορία
Το 1833 η Λάβδα γίνεται έδρα του νεοσύστατου Δήμου Θείσης του Νομού Μεσσηνίας έως το 1840 που ο δήμος καταργήθηκε και η Λάβδα αποτέλεσε χωριό του Δήμου Ανδρίτσαινας. Το 1912 γίνεται έδρα της κοινότητας Λάβδα που το 1915 μετονομάζεται ο οικισμός και η κοινότητα σε Θεισόα πάντα του νομού Μεσσηνίας.

Το 1939 το χωριό και η κοινότητα Θεισόας αποσπάται από τον νομό Μεσσηνίας στον νομό Ηλείας. Το 1997 καταργείται η κοινότητα και το χωριό γίνεται διαμέρισμα του δήμου Ανδρίτσαινας του νομού Ηλείας, και το 2010 προσαρτάται στον δήμο Ανδρίτσαινας Κρεστένων.

## Απογραφές

## Προσωπικότητες
* Άγιος Δημήτριος ο νεομάρτυς
* Αναστάσιος Παναγιωτόπουλος, βουλευτής και υπουργός.
* Ιωάννης Π. Παρασκευόπουλος, πρωθυπουργός της Ελλάδος

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Κατάλογος νησιών των Ηνωμένων Πολιτειών ανά έκταση

Αυτός είναι ένα κατάλογος των νησιών των Ηνωμένων Πολιτειών. Περιλαμβάνει όλα τα νησιά με έκταση μεγαλύτερη των 52 τ.χλμ. (20 τετραγωνικά μίλια). Ηπειρωτικές περιοχές που έχουν κοπεί από τεχνητά κανάλια δεν θεωρούνται νησιά.

## Νησιά με έκταση πάνω από 200 τ.χλμ.

## Νησιά με έκταση πάνω από 50 τ.χλμ.

Αυτό το τμήμα του καταλόγου μπορεί να είναι ημιτελές.

Κατηγορία:Νησιά των Ηνωμένων Πολιτειών
Ηνωμενων Πολιτειων
Λάβδας

Με το όνομα **Λάβδας** είναι γνωστά τα παρακάτω:

* Λάβδας Γρεβενών, χωριό του νομού Γρεβενών
* Θεισόα Ηλείας, χωριό με παλιά ονομασία *Λάβδας*
* Λάβδας (εταιρεία)
Αιμοπετάλιο

Τα **αιμοπετάλια** ή **θρομβοκύτταρα** είναι μικρά, δισκοειδή, διάφανα, κυτταρικά θραύσματα (δηλ. κύτταρα που δεν έχουν πυρήνα), με διάμετρο 2-3 μικρόμετρα, προερχόμενα από θραύσματα μεγακαρυοκυττάρων. Ο μέσος όρος διάρκειας ζωής είναι μόλις 5 με 9 μέρες. Τα αιμοπετάλια είναι μια φυσική πηγή αυξητικών παραγόντων και χρησιμεύουν στην επούλωση πληγών. Κυκλοφορούν στο αίμα των θηλαστικών και συμμετέχουν στην αιμόσταση, οδηγώντας στον σχηματισμό θρόμβων αίματος.

## Υψηλός και χαμηλός αριθμός αιμοπεταλίων
Αν ο αριθμός των αιμοπεταλίων είναι χαμηλός, μπορεί να προκληθεί σοβαρή αιμορραγία. Ωστόσο, εάν ο αριθμός των αιμοπεταλίων είναι πολύ υψηλός, σχηματίζονται θρόμβοι αίματος (θρόμβωση), οι οποίοι μπορεί να φράξουν τα αιμοφόρα αγγεία με αποτέλεσμα περιστατικά όπως εγκεφαλικό, έμφραγμα, πνευμονική εμβολή ή απόφραξη των αιμοφόρων αγγείων σε άλλα μέρη του σώματος, όπως τα άκρα των χεριών ή των ποδιών. Κάθε ανωμαλία ή νόσος των αιμοπεταλίων ονομάζεται θρομβοκυτταροπάθεια, και μπορεί να είναι είτε χαμηλός αριθμός αιμοπεταλίων (θρομβοκυτταροπενία), είτε ποιοτική μειονεξία των αιμοπεταλίων (θρομβασθένεια), είτε αυξημένος αριθμός των αιμοπεταλίων (θρομβοκυττάρωση). Υπάρχουν διαταραχές που μειώνουν τον αριθμό των αιμοπεταλίων, όπως η θρομβοκυτταροπενία λόγω χορήγησης ηπαρίνης (HIT) ή η θρομβωτική θρομβοκυτταροπενική πορφύρα (TTP), που προκαλούν κυρίως θρόμβωση ή θρόμβους αντί της αναμενόμενης αιμορραγίας.

## Χαρακτηριστικά
Τα αιμοπετάλια απελευθερώνουν πολλούς αυξητικούς παράγοντες συμπεριλαμβανομένου του αιμοπεταλιακού αυξητικού παράγοντα (PDGF), ενός ισχυρού χημειοτακτικού παράγοντα, και του TGF-β, ο οποίος κινητοποιεί την απομάκρυνση της εξωκυττάριας μήτρας. Και οι δύο αυξητικοί παράγοντες παίζουν σημαντικό ρόλο στην επιδιόρθωση και την αναγέννηση συνδετικών ιστών. 

Άλλοι βασικοί αυξητικοί παράγοντες σχετιζόμενοι με την επούλωση που παράγονται στα αιμοπετάλια είναι ο αυξητικός παράγοντας ινοβλαστών, ο ινσουλινόμορφος αυξητικός παράγοντας 1, ο προερχόμενος από αιμοπετάλια επιδερμικός αυξητικός παράγοντας και ο αγγειακός ενδοθηλιακός αυξητικός παράγοντας. Τοπική εφαρμογή των παραγόντων αυτών σε αυξημένες συγκεντρώσεις δια μέσου του αυτολόγου πλάσματος εμπλουτισμένου με αιμοπετάλια (PRP) χρησιμοποιείται ως συμπλήρωμα στην επούλωση πληγών για αρκετές δεκαετίες.

## Ιστορία
Η ιστορία της ανακάλυψης των αιμοπεταλίων αρχίζει το 1841, όταν ο Τζορτζ Γκιούλιβερ  κατόρθωσε να τα απεικονίσει για πρώτη φορά, με τη χρήση του σύνθετου μικροσκοπίου που είχε τελειοποιήσει ο Άγγλος χειρουργός Τζόζεφ Τζάκσον Λίστερ. Το 1865, ο Μαξ Σουλτς περιέγραψε μικρά σφαιρικά σωμάτια, σημαντικά μικρότερα από τα ερυθρά αιμοσφαίρια, τα οποία συχνά παρατηρούνταν σε συσσωματώσεις ινώδους. Καθοριστική θεωρείται η συμβολή του Τζούλιο Μπιτσοτσέρο το 1882, ο οποίος μελέτησε μικροσκοπικά το αίμα ζωντανών αμφιβίων (*[[in vivo]]*) και εισήγαγε τον όρο piastrine (*«μικρές πλάκες»*). Το 1886, ο Καναδός γιατρός Γουίλιαμ Όσλερ χαρακτήρισε τα αιμοπετάλια ως «τρίτο έμμορφο στοιχείο του αίματος» και τα περιέγραψε ως άχρωμους πρωτοπλασματικούς δίσκους.

## Παραπομπές


## Εξωτερικοί σύνδεσμοι

Κατηγορία:Σύστημα πήξης
Κατηγορία:Προϊόντα του αίματος
Κατηγορία:Ιατρική των μεταγγίσεων
Λάβδα

Στην ελληνική μυθολογία η **Λάβδα** ήταν από την αρχαία Κορίνθια από σπουδαία καταγωγή. Το όνομα της προήλθε επειδή τα πόδια της ήταν στραμμένα προς τα έξω με τέτοιο τρόπο που σχημάτιζαν το γράμμα *"Λάμδα"*, σύμφωνα με τις αφηγήσεις παλιότερων Ελλήνων προφερόνταν ως *"Λάβδα"*. Ο Ηρόδοτος γράφει ότι ήταν κόρη του Αμφίωνα από το γένος Βακχιάδαι και ήταν χωλή. Η Λάβδα ερωτεύτηκε και παντρεύτηκε έναν νέο, απλό πολίτη, τον Ηετίωνα, και μαζί του απέκτησε έναν γιο, τον Κύψελο. Ένας χρησμός όμως έλεγε ότι το παιδί της όταν μεγάλωνε θα σκότωνε το γένος της, τους Βακχιάδες, και θα γινόταν ηγεμόνας της Κορίνθου. Οι Βακχιάδες για να μην πραγματοποιηθεί ο χρησμός, αποφάσισαν να σκοτώσουν τον Κύψελο. Η Λάβδα τότε τον πήρε και τον έκρυψε σε ένα μπαούλο, καταφέρνοντας να τον σώσει και έπειτα από χρόνια να πραγματοποιήσει τον χρησμό. 

## Παραπομπές



## Πηγές

**Ολυμπιακά Χρονικά*, τόμος Γ΄, συλλογικό έργο, Έκδοσις συλλόγου Ολυμπίων, Αθήναι 1972, σελίδεα 242, κεφάλαιο υπό τον Αντώνιο Θ. Παπαγεωργίου

Κατηγορία:Πρόσωπα της ελληνικής μυθολογίας
Κατηγορία:Ιστορία της αρχαίας Κορίνθου
ΑΚ Ίσολα Λίρι

Η **Ασοσιατσιόνε Κάλτσιο Ίσολα Λίρι** είναι ιταλικός ποδοσφαιρικός σύλλογος με έδρα την Ίσολα ντελ Λίρι στο Λάτιο. Αυτό τον καιρό αγωνίζεται στην Σέριε Δ.

## Ιστορία
Η ομάδα ιδρύθηκε το 1925.

### Λέγκα Προ Σεκόντα Ντιβιζιόνε
Στις 30 Μαρτίου 2008, η Ίσολα Λίρι εξασφάλισε μαθηματικά τον τίτλο της πρωταθλήτριας του Ομίλου Ζ της Σέριε Δ, με αποτέλεσμα να πάρει την άνοδο για την Λέγκα Προ Σεκόντα Ντιβιζιόνε και εξασφαλίζονατς για πρώτη φορά στην ιστορία της την παρουσία της σε επαγγελματική κατηγορία για την σεζόν 2008–09.

Την σεζόν 2011-12, η ομάδα υποβιβάστηκε από την Λέγκα Προ Σεκόντα Ντιβιζιόνε Β στην Σέριε Δ.

## Παραπομπές


## Εξωτερικός Σύνδεσμος
* OΕπίσημη Ιστοσελίδα

Κατηγορία:Ποδοσφαιρικές ομάδες Ιταλίας
Κατηγορία:Ιδρύσεις αθλητικών συλλόγων το 1902
Κατηγορία:Ιδρύσεις ποδοσφαιρικών ομάδων το 1925
Αναστάσιος Παναγιωτόπουλος

Ο **Αναστάσιος Παναγιωτόπουλος** (Λάβδας Ηλείας 1859 - 22 Οκτωβρίου 1939) ήταν επιχειρηματίας και πολιτικός, βουλευτής και Δήμαρχος Πειραιά.

Γεννήθηκε στο χωριό Λάβδας της επαρχίας Ολυμπίας τότε του νομού Μεσσηνίας, σημερινή Θεισόα του νομού Ηλείας. Τελείωσε το σχολείο στην γενέτειρα του  και νέος βρέθηκε στον Πειραιά. Σε λίγα χρόνια κατάφερε να γίνει επιχειρηματίας και να ανοίξη δική του τράπεζα. 

Τον συνέδεε προσωπική φιλία με τον Ελευθέριο Βενιζέλο και πολιτεύτηκε με το Κόμμα Φιλελευθέρων όπου εκλέχτηκε τρεις φορές βουλευτής Αττικοβιωτίας. Το 1914 εκλέχτηκε δήμαρχος Πειραιά και έως το 1925 διετέλεσε συνολικά πέντε φορές. 

## Πηγές
* *Ολυμπιακά Χρονικά*, τόμος Γ΄, συλλογικό έργο, Έκδοσις συλλόγου Ολυμπίων, Αθήναι 1972, σελίδα 246, κεφάλαιο υπό τον Αντώνιο Θ. Παπαγεωργίου.

Κατηγορία:Δήμαρχοι Πειραιά
Κατηγορία:Βουλευτές Αττικοβοιωτίας
Ωτοστόπ

Το **ωτοστόπ** είναι τρόπος μετακίνησης που πραγματοποιείται ζητώντας από ανθρώπους, συνήθως άγνωστους, μεταφορά με το μεταφορικό τους μέσο, συνηθέστερα αυτοκίνητο. Η εξυπηρέτηση είναι συνήθως, αλλά όχι πάντα, δωρεάν. Για να δείξει κάποιος ότι χρειάζεται μεταφορά, στέκεται στην άκρη του δρόμου και κάνει σήμα με το χέρι ή/και χρησιμοποιεί γραπτό σήμα (πινακίδα με τον προορισμό του). Το σήμα με το χέρι ποικίλλει ανά τον κόσμο. Στις Η.Π.Α., το Ηνωμένο Βασίλειο και πολλές περιοχές της Ευρώπης, συνήθως κάποιος εκτείνει το χέρι με την παλάμη κλειστή και δείχνει με τον αντίχειρα προς τα πάνω. Ωστόσο σε άλλα μέρη του κόσμου χρησιμοποιείται ο δείκτης. Στις χώρες της Αφρικής, το χέρι παραμένει ανοικτό με την παλάμη προς τα επάνω.

Από το δεύτερο μισό του προηγούμενου αιώνα, το ωτοστόπ έγινε δημοφιλές -και παραμένει μέχρι σήμερα- ως ένας φτηνός τρόπος περιήγησης και ταξιδιού.

## Εξωτερικοί σύνδεσμοι

Κατηγορία:Οδικές μεταφορές
Κατηγορία:Ταξίδι
Θεισοεύς

Ο **Θεισοεύς** ήταν πρόσωπο της ελληνικής μυθολογίας, αρχαίος Αρκάδας επώνυμος ήρωας της αρχαίας πόλης Θεισόας.

Σύμφωνα με τον μύθο ήταν γιος του Λυκάονα κι εγγονός του Πελασγού. Κατά μία μυθολογική εκδοχή που σχετίζεται με την ονομασία της αρχαίας Αρκαδικής πόλης Θεισόας, ήταν ο οικιστής της και πήρε το όνομα του. Η δεύτερη εκδοχή αναφέρει ότι το πήρε από την νύμφη Θεισόα.

## Πηγές
* *Ολυμπιακά Χρονικά*, τόμος Γ΄, συλλογικό έργο, Έκδοσις συλλόγου Ολυμπίων, Αθήναι 1972, σελίδα 238, κεφάλαιο υπό τον Αντώνιο Θ. Παπαγεωργίου

Κατηγορία:Επώνυμοι ήρωες της ελληνικής μυθολογίας
Κατηγορία:Αρχαίοι Αρκάδες
Θεισόα η Λυκόα

Η **Θεισόα** ήταν αρχαία πολίχνη της Αρκαδίας χτισμένη σε μικρό λόφο παρυφάδα του Λύκαιου το Κεραύσιο όρος. Σήμερα ερείπια της Θεισόας διασώζονται κοντά στο χωριό Θεισόα Ηλείας, η περιοχή μάλιστα αποτελεί σύνορο των νομών Ηλείας και Αρκαδίας. Με την ίδια ονομασία ήταν γνωστή και πόλη, Θεισόα η Κυνουριακή κοντά στην σημερινή Δημητσάνα. Αποτελούσε τμήμα της Παρρασίας χώρας μαζί με την Γόρτυνα, την Αλίφειρα, την Τραπεζούντα, την Βρένθη, την Βασιλίδα, την Θωκνία και την Λυκόα, η χώρα είχε πάρει το όνομα της από τον Παρράσιο υιό του Λυκάονα.

Σύμφωνα με την ελληνική μυθολογία οικιστής της κατά μία εκδοχή ήταν ο Θεισοεύς γιος του Λυκάων, και κατά δεύτερη εκδοχή πήρε το όνομα της από την νύμφη Θεισόα. Ο Παυσανίας την αναφέρει στο βιβλίο του "Αρκαδικά" αφού πέρασε από εκεί κατά την περιήγηση του και την βρήκε σχεδόν ερημωμένη. Στην πολίχνη ξεκινούσε, ακόμα και σήμερα, ο ποταμός Λούσιος που οι πηγές του βρίσκονταν στην Θεισόα, στα νερά του έλουσαν τον νεογέννητο Δία οι νύμφες Νέδα, Αγνώ και Θεισόα. Ήταν από τις πόλεις που οίκισαν την νέα πόλη, την Μεγαλόπολη, μετά την ίδρυση της το 370 π.χ.. Οι Θεισόα πήρε μέρος στον Τρωικό πόλεμο με τον στρατό του Αγαπήνορα. 

Στα βυζαντινά χρόνια η ακρόπολη της αρχαίας πόλης μετατράπηκε σε κάστρο, το Κάστρο της Αγίας Ελένης.

## Παραπομπές


Κατηγορία:Πόλεις της αρχαίας Αρκαδίας
Κατηγορία:Αρχαιολογικοί τόποι στην Ηλεία
Κρις Πωλ

Ο **Κρίστοφερ Εμάνουελ Πολ** (αγγλικά: *Christopher Emmanuel Paul*, γεννήθηκε 6 Μαΐου 1985), είναι Αμερικανός πρώην επαγγελματίας διεθνής καλαθοσφαιριστής. Με ύψος 1,83 μέτρα αγωνιζόταν ως πόιντ γκαρντ. 

Ιδιαίτερα επιδέξιος, αποτελεί έναν από τους καλύτερους πόιντ γκαρντ του NBA όλων των εποχών, ενώ είναι  δεύτερος όλων των εποχών στις ασίστ πίσω από τον Τζον Στόκτον. Την πρώτη του χρονιά 2005-06 ήταν ο καλύτερος ρούκι του πρωταθλήματος έχοντας μέσο όρο 16,1 πόντων ανά αγώνα. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας  

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Ολυμπιονίκες της καλαθοσφαίρισης
Κατηγορία:Αμερικανοί Ολυμπιονίκες 
Κατηγορία:Καλαθοσφαιριστές Παγκοσμίου Πρωταθλήματος 2006
Μουλάτου Τεσόμε

Ο **Μουλάτου Τεσόμε** (Mulatu Teshome Wirtu, αμχαρικά: ሙላቱ ተሾመ,  γεννήθηκε το 1957 ) ήταν πρόεδρος της Αιθιοπίας από το 2013 ως τις 25 Οκτωβρίου 2018. Όπως και οι προκάτοχοί του,  Γκίρμα Ουόλντε-Γκιόργκις και Νεγκάσο Γκιντάντα ανήκει στη φυλή των Ορόμο.

## Βιογραφία
Γεννήθηκε στο Άρτζο της επαρχίας Βελέγκα 

Στα μέσα της δεκαετίας του ' 90 υπηρέτησε ως αναπληρωτής υπουργός Οικονομικής Ανάπτυξης και Συνεργασίας επί υπουργίας του Γκίρμα Μπίρου και ως υπουργός Γεωργίας το 2001.  Από το 2002 ως το 2005 ήταν πρόεδρος της Ομοσπονδιακής Βουλής. 

Ακολούθησε και διπλωματική καριέρα, υπηρετώντας ως πρεσβευτής στην Ιαπωνία, στην Κίνα και την περίοδο εκλογής του, στην Τουρκία.

Εξελέγη ομόφωνα πρόεδρος από το κοινοβούλιο στις 7 Οκτωβρίου 2013 με τον μοναδικό βουλευτή της Αντιπολίτευσης Γκίρμα Σεϊφού από το κόμμα Ενότητα για Δημοκρατία και Δικαιοσύνη, να καλωσορίζει την εκλογή του.   

## Προσωπική ζωή
Έχει έναν γιο και επίσης ανήκει στην Προχαλκηδονική Ορθόδοξη Εκκλησία της Αιθιοπίας.

## Παραπομπές


Κατηγορία:Πρόεδροι της Αιθιοπίας